
Logisztikai folyamatok kapacitás-felmérésére alkalmazható módszertanok vizsgálata

Napjainkban egyre nagyobb mértékben növekszik a raktárakban az áruk forgási sebes-sége. Ez egyrészről adódik korunk logisztikai felfogásából is, miszerint, ha lehetőség van rá, minél kisebb készletet tartsunk raktáron. A kisebb készletek viszont gyakrabban ismétlődő beszállítással járnak, ezzel együtt természetesen megnövekszik a raktárban elvégzendő árumanipulációs műveletek száma is. Másrészről, ha a kereskedelem kiszolgálását is megvizsgáljuk, láthatjuk, hogy míg korábban a karácsony előtti roham jelentett komolyabb kihívást a webáruházak illetve csomagkiszállító cégek raktárai számára, az elmúlt időszak-ban az e-kereskedelem szerepe fokozatosan emelkedett, amit a járványidőszak azt ugrás-szerűen előre lendített, így állandósítva és megemelve ezt a terhelési szintet. A járvány e-kereskedelemre gyakorolt hatásai között említhetjük, hogy az emberek valamivel biztonsá-gosabbnak és nem utolsó sorban kényelmesebbnek is látták, hogy online szerezzenek be bizonyos dolgokat, lehetőség szerint, ne menjenek személyesen az üzletekbe. Jó néhány esetben ez olyan szintre lépett, hogy a raktárak már nem vagy csak nehézkesen voltak ké-pesek a beérkező áru mennyiségét kezelni, így előfordulhatott, hogy korlátozásokat vezet-tek be.
Ezek hatására különösen fontos az igények színvonalas kielégítésének érdekében a rendszer folyamatos fejlesztése. Ha felülről szemléljük a raktári dolgozók munkáját, köny-nyen látható, hogy a dolgozók szorgalmasan végzik a munkájukat. Ezt a munkavégzést, illetve a raktárakban elvégzésre kerülő folyamatokat, kapacitás-kihasználtság szempontjából fel kell mérnünk, annak érdekében, hogy a későbbiekben az esetlegesen felszabaduló feleslegesen lekötött vagy ki nem használt kapacitásokkal a rendszerünket versenyképes-ebbé tudjuk tenni.
A raktári kapacitás-kihasználtság mérésének módszereinek vizsgálatát szeretném, a dolgozatban vizsgálni. A mérés kiértékelésének alapfilozófiája a Lean filozófia lesz, ami egy japán eredetű folyamatfejlesztési szemlélet. A mérés elvégzése, majd annak kiértékelé-se során a lean elvek segítségével tudjuk meghatározni a rendszerben lévő veszteség időket, tevékenységeket, amik alapján egy visszacsatolást kaphatunk a rendszerünk hatásfokának megfelelőségéről.



